ଭୁବନେଶ୍ୱର, ସେପ୍ଟେମ୍ବର ୨୨(ଲୋକାଲ ୱାୟାର): କୋଭିଡ ରୋଗୀଙ୍କ ସ୍ୱାସ୍ଥ୍ୟାବସ୍ଥା ସମ୍ପର୍କରେ ସେମାନଙ୍କ ପରିବାରକୁ ସୂଚନା ଦିଆଯାଉ ନଥିବା ଅଭିଯୋଗ ହୋଇ ଆସୁଥିବା ବେଳେ ଏବେ କୋଭିଡ ହସପିଟାଲେରେ ହେଲ୍ପ ଡେସ୍କ ବାଧ୍ୟତାମୂଳକ ବୋଲି ମଙ୍ଗଳବାର ସ୍ୱାସ୍ଥ୍ୟ ବିଭାଗର ଅତିରିକ୍ତ ମୁଖ୍ୟ ଶାସନ ସଚିବ ପ୍ରଦୀପ୍ତ ମହାପାତ୍ର ରାଜ୍ୟର ସମସ୍ତ କୋଭିଡ ହସପିଟାଲକୁ ନିଦେ୍ର୍ଦଶ ଦେଇଛନ୍ତି ।
ନିଦେ୍ର୍ଦଶନାମାନୁସାରେ, ସବୁ ସରକାରୀ ଓ ଘରୋଇ କୋଭିଡ ହସ୍ପିଟାଲରେ ଚବିଶ ଘଣ୍ଟା ହେଲପ୍ ଡେସ୍କ କାମ କରିବ । ଏଥିରେ ଥିବା ଟୋଲଫ୍ରି ନମ୍ବରଗୁଡ଼ିକ ସମ୍ପର୍କରେ ସରକାରଙ୍କୁ ଜଣାଯିବ ।
ରାଜ୍ୟ ସରକାର ଏଗୁଡ଼ିକର ପ୍ରଚାର କରିବେ ଏବଂ ଏହି ନମ୍ବରକୁ ଫୋନ୍ କରି ରୋଗୀଙ୍କ ସମ୍ପର୍କୀୟମାନେ ରୋଗୀଙ୍କ ସମ୍ପର୍କରେ ସବୁ ତଥ୍ୟ ପାଇପାରିବେ ।
ରୋଗୀଙ୍କ ଆଡମିସନ ସମୟରେ ପରିବାର ସଦସ୍ୟଙ୍କ ମୋବାଇଲ ନମ୍ବର ସଂଗ୍ରହ କରାଯିବ । ସଂପୃକ୍ତ ମୋବାଇଲ ନମ୍ବରକୁ ହ୍ୱାଟ୍ସଆପରେ ରୋଗୀଙ୍କ ସମ୍ପର୍କରେ ତଥ୍ୟ ଓ ଫଟୋ ପ୍ରତିଦିନ ପଠାଯିବ ।
ହସପିଟାଲ ବାହାରେ ଏକ କନଫରେନ୍ସ ରୁମ୍ ରହିବ ଏବଂ ସମ୍ପର୍କୀୟମାନେ ସେଠାରେ ବସି ହସପିଟାଲ ଭିତରେ ଥିବା ରୋଗୀଙ୍କୁ ଦେଖିପାରିବେ ।
ଏହି ନିଦେ୍ର୍ଦଶ ପାଳନ କରୁ ନଥିବା ଡାକ୍ତରଖାନା ଗୁଡ଼ିକ ବିରୋଧରେ କାର୍ଯ୍ୟାନୁଷ୍ଠାନ ହେବ ବୋଲି ସରକାର ଚେତାବନୀ ଦେଇଛନ୍ତି ।
